**Nota informativă**

**la proiectul hotărîrii de Guvern**

**“Privind modificarea şi completarea Hotîrării Guvernului Nr. 1525 din 29.12.2007 cu privire la aprobarea Nomenclatorului mărfurilor al Republicii Moldova”**

În contextul integrării europene, recunoscute de către Republica Moldova ca angajamente prioritare prin Programul de activitate al Guvernului Republicii Moldova pentru anii 2011-2014 „Integrarea Europeană: Libertate, Democraţie, Bunăstare” şi a Planului de acţiuni al Guvernului pentru anii 2011-2014, aprobat prin Hotărîrea Guvernului nr. 179 din 23 martie 2011, printre acţiunile trasate se enumeră şi armonizarea prevederilor legislaţiei naţionale la acquis-ul comunitar.

Astfel, Ministerul Sănătăţii a elaborat proiectul hotărîrii de Guvern pentru aprobarea proiectului de lege privind completarea Codului Fiscal al Republicii Moldova Nr. 1163 din 24.04.1997, care propune reglementarea unor prevederi legale ce ar permite asigurarea securităţii produselor farmaceutice şi suplimentelor alimentare importate în Republica Moldova, precum şi asigurarea activităţii operatorilor economici de pe piaţa farmaceutică.

Urmare a adresărilor operatorilor economici, indicaţiei Comisiei Parlamentare de anchetă pentru examinarea situaţiei pe piaţă farmaceutică şi a examinării repeatate în cadrul şedinţelor comune cu reperezentanţii Serviciului Vamal, Ministerului Economiei, Ministerul Finanţelor, Agenţiei Medicamentului, referitor la situaţia creată la etapa de import a medicamentelor cu conţinut de vitamine şi minerale –modificarea statutului tarifar al acestora la momentul perfectării vamale, se propun completări atît la Codului Fiscal al Republicii Moldova Nr. 1163 din 24.04.1997, cît şi completarea Hotîrării Guvernului Nr. 1525 din 29.12.2007 cu privire la aprobarea Nomenclatorului mărfurilor al Republicii Moldova cu specificaţiile suplimentare la Capitolul 21.

Sistemul de asigurare a calităţii medicamentelor este bazat pe controlul şi supraveghere la toate etapele de circulaţie a medicamentului, asigurând reducerea posibilităţii de plasare a produselor neconforme şi neautorizate pe piaţa farmaceutică a ţării. Reglementările în domeniul medicamentului sunt garantul inofensivităţii şi accesibilităţii (fizice şi economice) a produselor utilizate în practica medicală.

Potrivit Legii nr. 1456-XII din 25.05.1993 cu privire la activitatea farmaceutică se legiferează:

* spre utilizare în practica medicală şi import sunt permise doar medicamentele autorizate de Ministerul Sănătăţii, incluse în Nomenclatorul de Stat al Medicamentelor;
* preţul de producător a medicamentelor importate şi plasate pe piaţă în mod obligatoriu urmează a fi aprobat de Ministerul Sănătăţii şi incluse în Catalogul Naţional de preţuri de producător a medicamentelor;
* comercializarea medicamentelor se efectuează doar prin întreprinderi farmaceutice licenţiate şi cu limitarea adaosului comercial de până la 40 %,
* medicamentele sunt supuse controlului şi supravegherii calităţii la toate etapele de circulaţie (import, păstrare, comercializare etc.)

Suplimentele alimentare cu conţinut de nutrimente sunt produse absolut diferite şi le este atribuit statutul special în conformitate cu Hotărîrea Guvernului Nr. 538 din 02.09.2009 „Pentru aprobarea Regulamentului sanitar privind suplimentele alimentare”.

Suplimentele alimentare cu conţinut de nutrimente şi medicamentele cu conţinut de vitamine şi minerale au compoziţie, dozare, scop de utilizare şi efecte scontate diverse: medicamentul are scop curativ şi prevenire iar suplimentele sunt destinate doar pentru asigurarea aportului zilnic in nutrimente de rând cu produsele alimentare.

Atît medicamentele, cît şi suplimentele alimentare sunt destinse şi autorizate de Comisiile specializate pe domenii ale Ministerului Sănătăţii.

În cazul medicamentelor, acestea sunt incluse in Nomenclatorul de Stat a Medicamentelor, pentru ele sunt eliberate Autorizaţii de Import de câtre Agenţia Medicamentelor (Legea nr. 160 din 2011), respectiv sunt clasate la poziţiile tarifare 3003 - 3004 cu aplicarea TVA de 8% si taxelor vamale respective acestui grup de mărfuri.

În cazul suplimentelor alimentare, acestea nu se includ în Nomenclatorul de Stat a Medicamentelor, pentru ele nu se eliberează Autorizaţii de Import, se clasează la poziţiile respective de la poziţia 2106 90, cu aplicarea TVA şi a taxelor vamale potrivit acestui tip de mărfuri cu aplicarea TVA de 20%.

În acest context, la propunerea Ministerului Economiei, modificările şi completările la Nomenclatorul mărfurilor al Republicii Moldova, rezidă în extinderea poziţiilor tarifare cu poziţiile „2106 90 921” şi „2106 90 981”.

În acelaşi context, potrivit opiniei Serviciului Vamal şi a Ministerului Finanţelor, în conformitate cu prevederile pct. 16 (al Secţiunii IV din Nota Explicativă al Sistemului armonizat de descriere şi codificare a mărfurilor), elaborate de Organizaţia Mondială a Vămilor, suplimentele alimentare cu conţinut de vitamine şi minerale se clasifică la subpoziţia tarifară 2106 90920 „*Alte preparate alimentare* ……” cu aplicarea TVA 20%

În baza celor expuse, se propune modificarea şi completarea Hotărîrii Guvernului Nr. 1525 din 29.12.2007 „Cu privire la aprobarea Nomenclatorului mărfurilor al Republicii Moldova” cu specificaţiile suplimentare la Capitolul 21, care prevăd ajustarea actelor legislative şi normative, atît la cerinţele internaţionale ale Organizaţiei Mondiale a Vămilor, ce ţine de statutul tarifar la vămiuire, cît şi prevederilor Organizaţiei Mondiale a Sănătăţii, ce priveşte de atribuire a statutului de medicament sau supliment alimentar.